azoforbindelser
Store norske leksikon,Realfag,Kjemi,Organisk kjemi,Organiske forbindelser
Azoforbindelser er organiske forbindelser som består av karbon, hydrogen og nitrogen. Forbindelsene har gul, oransje eller rød farge. Et eksempel på en enkel azoforbindelse er azobenzen, som har kjemisk formel C6H5–N=N–C6H5.
Azoforbindelsene inneholder alltid to hydrokarbongrupper (vanligvis aromatiske) som er forbundet ved hjelp av to nitrogenatomer. Hydrokarbongruppene kan være enkle, som i azobenzen, eller de kan være knyttet til andre grupper, for eksempel sulfonsyregruppen SO3H.Azoforbindelser fremstilles ved reduksjon av nitroforbindelser i basisk miljø eller ved reaksjon mellom diazoniumforbindelser og aromatiske aminer eller fenoler. Den sistnevnte prosessen gir azofargestoffene, som er viktige i teknikken. Les mer i Store norske leksikon organisk kjemi